Fecske Csaba: Csillagok között

Csillagképek a szobában - szakköri foglalkozás Készítette: Kovács Mária

1. Vers olvasása

2. Rímek keresése, ritmizálás

3. Keresd a versben a találós kérdés megfejtéseit!

Szekeremnek van kereke négy,
De te azzal sehová nem mégy!
Én se ültem rajta soha még,
Messze van az ide, mint az ég!
***Göncölszekér***

Fekete kancsóból kiömlött a tej,
Fényesen folydogál,
sosem folyik el.
***Tejút***

4. Horoszkóp, csillagjegy – Lexikonhasználat – Keresd ki, hogy mit jelent?

**A horoszkóp** görög eredetű szó, a horoscopos szóból ered, jelentése „óra figyelése”.

Az asztrológiában a Nap, a Hold és ezek bolygóinak helyzete abban az adott pillanatban és azon a földrajzi helyen, ahol, és amikor valaki megszületik.

A bolygók együttes állása, azok egymásra gyakorolt hatása befolyásolja az abban a pillanatban született ember sorsát, jellemét, egészségi állapotát.

5. **Csillagképek a szobában**

* Dekorálunk egy gurigát.
* Egy lapon körberajzoljuk az alját, és kis füleket rajzolunk hozzá.
* Kivágjuk, felragasztjuk a gurigára.
* A csillagképet ráragasztjuk a lapra.
* Hegyes ollóval a pontokat kilyukasztjuk.
* A gurigákat alulról zseblámpával megvilágítjuk, és elalvás előtt a sötét szobákban mindenki előtt feltárulhat a csillagos égbolt.

[](http://gyereketeto.blogspot.com/2011/07/recycling-2nap.html#ixzz3bdaneU7) Ötlet: <http://gyereketeto.blogspot.com>